Na osnovu čl. 135. stav (3) i 137. st. (1), (2) i (10) Zakona o visokom obrazovanju ("Službene novine Kantona Sarajevo", broj: 33/17, 35/20, 40/20, 39/21), čl. 104. stav (2), 107. stav (1), 110. i 111. st. (1), (2) i (3) Statuta Univerziteta u Sarajevu (broj: 01-1093-3-1/18 od 28.11.2018. godine) i Odluke Nastavno-umjetničkog vijeća Univerziteta u Sarajevu- Akademije scenskih umjetnosti broj: 02-1/ 472-VI od 19.11.2021. godine, Univerzitet u Sarajevu- Akademija scenskih umjetnosti, objavljuje

**JAVNI KONKURS**

**ZA IZBOR DEKANA**

 **(rukovodioca organizacione jedinice)
Univerziteta u Sarajevu-Akademije scenskih umjetnosti
 za mandatni period 2022 – 2026.**

Dekan (rukovodilac organizacione jedinice) se bira na mandatni period od četiri godine.

Kandidat za dekana (rukovodioca organizacione jedinice), treba da ispunjava uvjete u skladu sa članom 137. Zakona o visokom obrazovanju („Službene novine Kantona Sarajevo“, broj: 33/17., 35/20., 40/20. i 39/21.) i članom 110. Statuta Univerziteta u Sarajevu, broj: 01-1093-3-1/18 od 28. 11. 2018. godine, i to:

1. da je u radnom odnosu sa punim radnim vremenom na Univerzitetu u Sarajevu-Akademiji scenskih umjetnosti
2. da je član akademskog osoblja izabran u nastavno zvanje u skladu sa članom 93. stav (2) alineje a), b) i c) Zakona o visokom obrazovanju („Službene novine Kantona Sarajevo“, broj: 33/17, 35/20, 40/20 i 39/21), (redovni profesor, vanredni profesor, docent)
3. da redovni profesor ispunjava obavezu utvrđenu u članu 94. stav (1) alineja g) Zakona o visokom obrazovanju („Službene novine Kantona Sarajevo“, broj: 33/17, 35/20, 40/20, 39/21),
4. da nije predsjednik ili član Upravnog odbora Univerziteta u Sarajevu;
5. da nije politički angažiran u stranačkom rukovodstvu, zakonodavnoj, izvršnoj ili sudskoj vlasti bilo kojeg nivoa;
6. da nije osuđivan za krivično djelo ili da se protiv istog ne vodi krivični postupak.

Uz prijavu na javni konkurs zainteresirani kandidati dužni su priložiti:

1. Biografiju (CV);
2. Opis umjetničkog/naučnog i stručnog rada;
3. Program rada za mandatni period (štampana i elektronska forma);
4. Odluku o izboru u nastavno zvanje redovnog profesora, vanrednog profesora ili docenta (posljednji izbor u nastavno zvanje)
5. Potvrdu da je u radnom odnosu s punim radnim vremenom na Univerzitetu u Sarajevu-Akademiji scenskih umjetnosti
6. Potpisane i ovjerene izjave od strane nadležne općinske službe ili notara, kojima kandidat potvrđuje:

a) da nije politički angažiran u stranačkom rukovodstvu, zakonodavnoj, izvršnoj ili sudskoj vlasti bilo kojeg nivoa;

b) da nije predsjednik ili član Upravnog odbora Univerziteta u Sarajevu;

c) da uredno ispunjava obaveze utvrđene članom 94. stav (1) alineja g) Zakona o visokom obrazovanju (odnosi se samo za kandidate u nastavnom zvanju redovnog profesora)

Kandidati su obavezni potpisati prijavu na konkurs, biografiju i program rada za mandatni period.

Kandidati koji ispunjavaju uvjete za izbor dekana (rukovodioca organizacione jedinice), javno će prezentirati ponuđeni program rada na sjednici Vijeća Akademije scenskih umjetnosti Univerziteta u Sarajevu.

Kandidat koji bude izabran dužan je dostaviti:

1. Uvjerenje da nije osuđivan za krivično djelo i da se protiv istog ne vodi krivični postupak;
2. Ovjerenu Izjavu da se na istog ne odnosi član IX. stav (1) Ustava Bosne i Hercegovine.

Konkursna dokumentacija se dostavlja u originalu ili ovjerenoj fotokopiji. Prijave sa potrebnom dokumentacijom sa naznakon **"PRIJAVA NA JAVNI KONKURS ZA IZBOR DEKANA (RUKOVODIOCA ORGANIZACIONE JEDINICE) – ZA KOMISIJU, NE OTVARATI”**, mogu se dostaviti lično (na protokol) Akademije ili preporučenom poštom, u zatvorenoj koverti na adresu: **UNIVERZITET U SARAJEVU-AKADEMIJA SCENSKIH UMJETNOSTI Obala Kulina bana 11, 71 000 Sarajevo**.

Konkurs se objavljuje u dnevnom listu "Dnevni avaz", na web stranici Univerziteta u Sarajevu [www.unsa.ba](http://www.unsa.ba) i na web stranici Akademije scenskih umjetnosti [www.asu.unsa.ba](http://www.asu.unsa.ba)

Rok za prijavu je 15 dana od objavljivanja u dnevnom listu “Dnevni avaz”.

Nepotpune i neblagovremene prijave neće se uzimati u razmatranje.

Konkursna dokumentacija neće se vraćati.